cyanic-selkie/wikianc huggingface dataset:
বৈশ্বিক স্বাস্থ্যসেবা
বাধ্যতামূলক বীমা
একসময়ে আয়ারল্যান্ড প্রজাতন্ত্রে ভিএইচআই কর্তৃক একটি "সামাজিক গুনমান নির্দেশ" পদ্ধতি ছিল যা কার্যকরভাবে একটি একক-প্রদায়ক বা সাধারণ ঝুঁকিপূর্ণ ব্যবস্থা। সরকার পরবর্তীতে কোনো ঝুঁকি অংশ ছাড়াই ভিএইচআই চালু করে। ফলত এটি বিভিন্ন বিদেশী কোম্পানিকে আইরিশ বাজারে প্রবেশ ও বাজারের অন্যান্য স্বাস্থ্য সুবিধার চাইতে কম মূল্যে স্বাস্থ্য বীমা যা পরে ভিএইচআই-এর খরচে উচ্চতর লাভ করে। পরবর্তীতে সরকার একটি পুলিং ব্যবস্থা দ্বারা সামাজিক গুনমান নির্দেশ এবং অন্তত একটি প্রধান বীমা কোম্পানী BUPA পুনঃপ্রবর্তন করে, তারপর আইরিশ বাজার থেকে প্রত্যাহার করে নেয়।
অর্থনীতিবিদদের দ্বারা প্রবর্তিত সম্ভাবনাময় সমাধানগুলো মধ্যে একক প্রদায়ক পদ্ধতি হিসেবে নিশ্চিত করে স্বাস্থ্য বীমা সার্বজনীন করার অন্যান্য উপায় রয়েছে, যেমনঃ সকল নাগরিকের প্রয়োজনীয় বীমা ক্রয় বা বীমা কোম্পানিগুলোর আলাদা বীমা প্রত্যাখ্যান বা ব্যক্তির মধ্যে মূল্য তারতম্য ক্ষমতা সীমিত করা ।
একক প্রদায়ক
একক প্রদায়ক স্বাস্থ্যসেবা একটি পদ্ধতি যাতে সরকার ব্যক্তিগত বীমাপ্রদানকারীদের চাইতে স্বাস্থ্য সুরক্ষার সকল খরচ জন্য বহন করে। একক প্রদায়ক পদ্ধতি বেসরকারী সংস্থা থেকে স্বাস্থ্য সেবার জন্য চুক্তি হতে পারে (কানাডার ব্যবস্থার মতো) অথবা মালিক ও স্বাস্থ্য সম্পদ এবং কর্মীদের চাকরি্র জন্য (স্বাস্থ্য ও সামাজিক সুরক্ষা আইনের আগে ইংল্যান্ডে যেমনটি ছিল)। এভাবেই "একক-প্রদায়ক" শুধুমাত্র তহবিল প্রক্রিয়া বর্ণনা করে এবং একক তহবিল থেকে একক জন অংশের স্বাস্থ্য সুরক্ষায় অর্থায়ন নির্দেশ করে এবং প্রদানের ধরন বা যাদের জন্য ডাক্তাররা কাজ করে তার উল্লেখ থাকে না। যদিও তহবিল ধারক সাধারণত রাষ্ট্র, একক প্রদায়ক কিছু অংশ একটি মিশ্র সরকারি-বেসরকারি পদ্ধতি ব্যবহার করে।
সামাজিক স্বাস্থ্য বীমা
সামাজিক স্বাস্থ্য বীমা ব্যবস্থায় শ্রমিক, স্বনিযুক্ত, উদ্যোক্তা এবং সরকারি অবদান বাধ্যতামূলক ভিত্তিতে একটি কিংবা একাধিক তহবিলে জমা করা হয়। তহবিলগুলো সাধারণত একটি নির্দিষ্ট সুবিধা প্যাকেজের লক্ষ্যে সরকারি এবং বেসরকারি খাতের চুক্তি। এই তহবিল্গুলোর মাধ্যমে কিংবা কেবলমাত্র স্বাস্থ্য মন্ত্রণালয়ের রক্ষিত দায়িত্বে প্রতিষেধক কিংবা জনস্বাস্থ্য সুরক্ষা প্রদান করা হয়ে থাকে। সামাজিক স্বাস্থ্য বীমা ব্যবস্থার মধ্যে কিছু কাজকর্ম কোনো সংস্থা কিংবা বেসরকারি অসুস্থতা তহবিলের মাধ্যমে কিংবা কিছু ক্ষেত্রে বেসরকারি স্বাস্থ্য বীমা প্রতিষ্ঠানগুলোর মাধ্যমে নিষ্পন্ন করা হয়ে থাকে।
বেসরকারি বীমা
ব্যক্তিগত স্বাস্থ্য বীমা ব্যবস্থায় বীমা কোম্পানিগুলোকে প্রিমিয়াম (বীমার অর্থ) নিয়োগকর্তা, সমিতি, ব্যক্তি ও পরিবার থেকে সরাসরি প্রদান করা হয়, যা তাদের সদস্যপদ ঝুঁকি জমা করে। বেসরকারি বীমাতে মুনাফা সংস্থা, অলাভজনক সংস্থা এবং সামাজিক স্বাস্থ্য বীমা প্রতিষ্ঠানগুলোর জন্য বিক্রয়কৃত বাণিজ্যিক নীতিসমূহ অন্তর্ভুক্ত থাকে। সাধারণত, সামাজিক বীমা কর্মসূচীর বিপরীতে বেসরকারি বীমা ঐচ্ছিক যা বাধ্যতামূলক হতে থাকে ।
কিছু দেশে বৈশ্বিক সুরক্ষা, বেসরকারি বীমা কখনো কিছু স্বাস্থ্য সংক্রান্ত শর্তাবলি, যেগুলো ব্যয়বহুল এবং সরকারি স্বাস্থ্য সুরক্ষা ব্যবস্থা প্রদান করতে পারে, সেগুলো বাদ দেয়। উদাহরণস্বরুপ, যুক্তরাজ্যের স্বাস্থ্য সুরক্ষা প্রদানকারী মধ্যে অন্যতম বৃহত্তর বিইউপিএ ,যার সর্বাধিক সুরক্ষা নীতি থাকা সত্ত্বেও বাদ দেয়া নীতির দীর্ঘ তালিকা রয়েছে , যার বেশিরভাগই জাতীয় স্বাস্থ্য সেবা কর্তৃক নিয়মিতভাবে প্রদান করা হয়। যুক্তরাষ্ট্রে রেনাল ব্যর্থতার শেষ পর্যায়ের জন্য ডায়ালাইসিস চিকিৎসার সাধারণত জন্য সরকার কর্তৃক খরচ প্রদান করা হয়, বীমা সংস্থা দ্বারা নয় । বেসরকারিভাবে মেডিকেয়ার (মেডিকেয়ার সুবিধা) প্রাপ্তরা এক্ষেত্রে ব্যতিক্রম এবং তারা অবশ্যই তাদের ডায়ালাইসিসের জন্য আর্থিক অনুদান পেতে বাধ্য, কিন্তু শেষ পর্যায়ের কিডনি ব্যর্থতার রোগীরা সাধারণত মেডিকেয়ার সুবিধা পরিকল্পনা ক্রয় করতে পারে না ।
সমাজ-ভিত্তিক স্বাস্থ্য বীমা
সমাজ-ভিত্তিক স্বাস্থ্য বীমা হলো একটি বিশেষ গঠনের বেসরকারি স্বাস্থ্য বীমা ব্যবস্থা যার কখনো উতপত্তি ঘটেছে যদি আর্থিক ঝুঁকি সুরক্ষা ব্যবস্থাপ্নার একটি সীমিত প্রভাব থাকে। একটি নির্দিষ্ট সমাজের স্বতন্ত্র সদস্যদের একটি সমষ্টিগত স্বাস্থ্য তহবিলে জমা দিতে হয়, যা থেকে তারা যখন তাদের চিকিৎসা সেবা প্রয়োজন, তখন উত্তোলন করতে পারে। অবদানসমূহের ঝুঁকি সম্পৃক্ততা থাকে না হয়, এবং সেখানে সাধারণত এই পরিকল্পনার চলমান সম্প্রদায়ের একটি উচ্চ পর্যায়ের সম্পৃক্ততা থাকে।
বাস্তবায়ন এবং তুলনা
থাম্ব|মাথাপিছু স্বাস্থ্য ব্যয়, মার্কিন $এ, বিভিন্ন ইসিডি দেশগুলোর মধ্যে ক্রয়ক্ষমতা সমতা সমন্বয়কৃত বৈশ্বিক স্বাস্থ্যসেবা ব্যবস্থাগুলো সেবা এবং স্বাস্থ্য বীমায় সরকারের সম্পৃক্ততার মাত্রা অনুযায়ী পরিবর্তিত হয়। যুক্তরাজ্য, স্পেন, ইতালি, অস্ট্রেলিয়া এবং নরডিক দেশগুলোর মতো কিছু দেশে তত্ত্বাবধায়ন বা স্বাস্থ্য সুরক্ষা সেবা প্রদানের ক্ষেত্রে উচ্চ মাত্রায় সরকারের সম্পৃক্ততা থাকে এবং প্রাপ্তি অধিকার বীমা ক্রয়ের উপর নির্ভরশীল নয়, নাগরিক সুবিশার উপর ভিত্তি করে প্রদান করা হয়। অন্য দেশগুলোতে বেতন বা আয় এর সাথে সম্পর্কিত এবং সাধারণত নিয়োগকর্তা ও সুবিধাভোগী যৌথভাবে অর্থায়নে সহায়ক বীমা হারের সঙ্গে বাধ্যতামূলক স্বাস্থ্যের উপর ভিত্তি করে আরো অনেক বহুত্ববাদী বিতরণ ব্যবস্থা আছে ।
কখনও কখনও স্বাস্থ্য তহবিল একটি বীমা প্রিমিয়াম মিশ্রণ থেকে, বেতন সম্পর্কিত বাধ্যতামূলক নিয়ন্ত্রিত অসুস্থতা তহবিলে কর্মচারী এবং/অথবা নিয়োগকারীদের দ্বারা, এবং সরকারি করের দ্বারা সংগ্রহ করা হয়। এই বীমা ভিত্তিক পদ্ধতিগুলো বেসরকারি বা সরকারি চিকিৎসা প্রদানকারীদের পারস্পরিক বা প্রকাশ্যে মালিকানাধীন চিকিৎসা বীমার মাধ্যমে প্রায়ই উচ্চ নিয়ন্ত্রিত হারে পরিষোধ করে থাকে। নেদারল্যান্ডস ও সুইজারল্যান্ডের মতো কিছু দেশে ব্যক্তিগত মালিকানাধীন কিন্তু উচ্চ নিয়ন্ত্রিত বেসরকারি বীমা প্রদানকারীদের মাধ্যমে চালনা করা হয়, যা বীমার বাধ্যতামূলক উপাদান লাভ করতে অনুমতি প্রাপ্ত নয় কিন্তু সম্পূরক বীমা বিক্রি করে লাভ করতে পারে।
বৈশ্বিক স্বাস্থ্যসেবা একটি বিশাল ধারণা যা অসংখ্য উপায়ে বাস্তবায়িত হয়ে আসছে। এসকল কর্মসূচীর একটি সাধারণ বৈশিষ্ট্য হলো কিছু রাষ্ট্রীয় উদ্যোগ যা স্বাস্থ্য সেবা ব্যবস্থার সম্প্রসারণ ও ন্যূনতম মানদণ্ড প্রণয়নের লক্ষ্য। আইন, প্রবিধান এবং করারোপণ মাধ্যমে সার্বজনীন স্বাস্থ্যসেবার সর্বাধিক বাস্তবায়ন হয়ে থাকে। আইন এবং প্রবিধান নির্ধারণ করে কি সেবা প্রদান করা আবশ্যক, কাদের এবং কিসের ভিত্তিতে। সাধারণত, কিছু খরচ সময়ে রোগীর দ্বারা বহন করা হয়। কিন্তু খরচের স্থুল অংশ বাধ্যতামূলক বীমা এবং কর রাজস্বের সংমিশ্রণ থেকে আসে। কর রাজস্বের সম্পূর্ণ বাইরে কিছু কর্মসূচীর জন্য অর্থ প্রদান করা হয়। অন্যক্ষেত্রে, কর রাজস্ব হতদরিদ্রদের জন্য বীমা তহবিল গঠনের জন্য অথবা যাদের দীর্ঘস্থায়ী চিকিতসা প্রয়োজন তাদের জন্য ব্যবহৃত হয়।
২০০৩ সালে যুক্তরাজ্যের জাতীয় নিরীক্ষা দপ্তর ১০টি উন্নত দেশের ১০ ভিন্ন স্বাস্থ্য সেবা ব্যবস্থার মধ্যে, ৯টি বৈশ্বিক ব্যবস্থার সাথে ১টি অ-সার্বজনীন পদ্ধতির(যুক্তরাষ্ট্র) এবং তাদের আপেক্ষিক খরচ ও মুখ্য স্বাস্থ্যগত ফলাফলের আন্তর্জাতিক তুলনা প্রকাশ করে । বৈশ্বিক স্বাস্থ্যসেবা সমৃদ্ধ ১৬টি দেশের একটি বিস্তৃত আন্তর্জাতিক তুলনা বিশ্ব স্বাস্থ্য সংস্থা কর্তৃক ২০০৪ সালে প্রকাশিত হয় । কিছুক্ষেত্রে স্বাস্থ্য সেবা ব্যবস্থার ব্যবস্থাপনায় সরকারি হস্তক্ষেপ অন্তর্ভুক্ত থাকে, কিন্তু বেশিরভাগ দেশেই বৈশ্বিক স্বাস্থ্য সেবা প্রদানের ক্ষেত্রে সরকারি-বেসরকারি মিশ্র উদ্যোগ ব্যবহৃত হয়।
লজ্জা গৌরী
লজ্জা গৌরী (দেবনাগরী: लज्जा गौरी) হচ্ছে একজন হিন্দু দেবী যাকে উর্বরতা ও প্রাচুর্যের দেবী রূপে বিশ্বাস করা হয় এবং তিনি অশাস্ত্রীয় লৌকিক দেবী।
ইতিহাস
লজ্জা গৌরীর প্রারম্ভিক বর্ণনা সিন্ধু উপত্যকার লোকাচারীগণের দ্বারা খোদিত শিলালিপিতে পাওয়া যায়, যদিও পরবর্তী বর্ণনাসমূহ ১ম-৩য় শতাব্দীকালের, এবং ভারতীয় উপমহাদেশের দাক্ষিণাত্য অঞ্চলে এই দেবীর উপাসনার প্রচলন ঘটে।
বিভিন্ন রূপ
হিন্দুধর্মাবম্বীদের মহান মা দেবী কিন্তু লৌকিকতার দেবী লজ্জা গৌরী যার কোন অস্তিত্ব বা উল্লেখ হিন্দুধর্মগ্রন্থে নাই,, কোটারী, কোটাভী (একজন নগ্ন কুলদেবী), কোট্টামহিকা, কোটমাই এবং অন্যান্য নামেও উর্বরতার (প্রজনন) দেবীরূপে উপাসনা করা হয়। তিনি সিন্ধুসভ‍্যতার প্রাচীন দেবী রূপ, মহারাষ্ট্র, গুজরাটের গ্রামগুলোতেও এই দেবীর উপাসনার প্রচলন ঘটে, যার উল্লেখ অমরাবতী, মধ্য ভারতের গ্রামীণ অঞ্চল, অন্ধ্রপ্রদেশ, কর্ণাটকে প্রাপ্ত (বর্তমানে রাজ্য সসংগ্রহশালা, চেন্নাইতে সংরক্ষিত) ১৫০ - ৩০০ খ্রিস্টপূর্বের ভাস্কর্য থেকে জানা যায়। এখানকার বাদামি নামক শহরেটি বাদামি গুহা মন্দির-এর জন্য বিখ্যাত; এখানকার স্থানীয় প্রত্নতত্ত্ব সংগ্রহশালার শিলালিপিতেও উল্লেখিত রয়েছে; যা আসলে বিজাপুরের নাগনাথ মন্দিরে পাওয়া গেছিল।
উদয়ী বামনরাঙা
উদয়ী বামনরাঙা বা বুনো মাছরাঙা (Ceyx erithaca), যা কালো-চক্ষু মাছরাঙা বা তিন-পায়ের মাছরাঙা নামেও পরিচিত, এক ধরনের অ্যালসেডিনিডি গোত্রের পাখি। ভারতীয় উপমহাদেশে এবং দক্ষিণ এশিয়ায় বিপন্ন এই প্রাণিটিকে দেখতে পাওয়া যায় বাংলাদেশ, ভুটান, ব্রুনেই, কম্বোডিয়া, ভারত, ইন্দোনেশিয়া, লাওস, মালয়েশিয়া, মিয়ানমার, সিঙ্গাপুর, শ্রীলঙ্কা এবং থাইল্যান্ডে।
শারীরিক গঠন
উদয়ী বামনরাঙা মূলত আগুনরঙের মাছ শিকারি পাখি। এটি বাংলাদেশের সবচেয়ে ছোট মাছরাঙা। দেহের দৈর্ঘ্য ১৩ সেন্টিমিটারের মত। প্রাপ্তবয়স্ক পাখির মাথা, মাথরা চাঁদি ও ঘাড় কমলা রঙের হয়। পিঠ, কাঁধ, ডানা-ঢাকনি ও ডানার পালক নীলচে কালো। গলা সাদা, কোমর ও লেজ কমলা রঙের, পেট কমলা হলুদ, চোখ গাঢ় লাল, ঠোঁট ও পায়ের পাতা লাল। ছেলে ও মেয়ে পাখির চেহারা একইরকম।
বাসস্থান
বামনরাঙা পাতাঝরা গ্রীষ্মমণ্ডলীয় ও চিরসবুজ বনের ছায়াময় ছড়া ও নদীতে বিচরণ করে। সাধারণত একা ঘুরে বেড়ায়, দলবেঁধে না। পানির কাছে এরা দীর্ঘ সময় ধরে বসে থাকে এবং সুযোগ পেলে পানিতে ডুব দিয়ে শিকার ধরে খায়।
প্রজনন
জুন মাসে মৌসুমী বায়ুর আবির্ভাবের সাথে সাথে এর প্রজনন মৌসুম শুরু হয়। এর বাসা প্রায় এক মিটার দৈর্ঘ্যবিশিষ্ট একটি মাটির সমান্তরালে নির্মিত টানেলের ন্যায়। একসাথে প্রায় চার থেকে পাঁচটি ডিম থাকে। ডিম সাদারঙের হয়। ছেলে-মেয়ে উভয় পাখি মিলেই গড়ে ১৭দিন তা দেয়ার পরে বাচ্চা ফোটে। ২০ দিন পর বাচ্চারা উড়তে পারে। যদি এই প্রজন্ম ব্যর্থ হলে দ্বিতীয় এক প্রজন্মের জন্ম দেয়া হয়। এরা শামুক, ব্যাঙ, ঝিঁ ঝিঁ পোকা, গঙ্গাফড়িং, কাঁকড়া, স্কিঙ্ক বা গেকো জাতীয় টিকটিক খেয়ে থাকে। লালচে-বাদামি পিঠের মাছরাঙাকে এর উপপ্রজাতি হিসেবে ধরা হয়।
আশুলিয়া ব্যাংক ডাকাতি
আশুলিয়া ব্যাংক ডাকাতি ছিল ২০১৫ সালে সন্ত্রাসী হামলার জন্য তহবিল সংগ্রহের জন্য জামাআতুল মুজাহিদীন বাংলাদেশ এবং আনসারুল্লাহ বাংলা টিমের সদস্যদের দ্বারা বাংলাদেশ কমার্স ব্যাংক লিমিটেডের আশুলিয়া শাখায় ডাকাতি। ডাকাতির সময় সন্ত্রাসীরা ব্যাংকে থাকা ৭ বেসামরিক নাগরিককে হত্যা করে এবং ঘটনাস্থল থেকে পালিয়ে যাওয়ার সময় একজন সন্ত্রাসী নিহত হয়। ২০১৬ সালে, ডাকাতির সাথে জড়িত থাকার জন্য ছয় ডাকাতকে মৃত্যুদণ্ড দেওয়া হয়েছিল।
ঘটনা
২১ এপ্রিল ২০১৫, আশুলিয়া শিল্প এলাকার কাঠগোড়া বাজারে আনুমানিক ৮-১০ জন ডাকাত তিনটি বাইকে করে আসে। দুপুর ২টার দিকে তারা বাংলাদেশ কমার্স ব্যাংক লিমিটেডে প্রবেশ করে এবং ব্যাংকের ভেতরে থাকা ১৫ জনকে মাটিতে শুতে বলে। তারা অস্ত্রধারী দুই নিরাপত্তারক্ষী ইব্রাহিম ও কাজী বদরুল আলম এবং ব্যাংক ম্যানেজারকে হত্যা করে। ডাকাতরা ম্যানেজার ওয়ালীউল্লাহ সুবিনকে ভল্টের চাবি দিতে বললেও সে তা প্রত্যাখ্যান করে পালানোর চেষ্টা করে। ডাকাতদের গুলিতে তিনি নিহত হন। গুলির শব্দ শুনে এলাকার বাসিন্দারা শঙ্কা প্রকাশ করে এবং ব্যাঙ্কের বিপরীতে অবস্থিত একটি মসজিদের লাউডস্পিকার ব্যবহার করে সাহায্য প্রার্থনা করে। প্রায় ২০০ স্থানীয় লোক সাহায্যের জন্য ডাক শুনে ব্যাঙ্কের বাইরে এসে পৌঁছায়। ডাকাতরা ব্যাংকের গ্রাহক শাহাবুদ্দিন মোল্লা পলাশকেও হত্যা করে।
ডাকাতরা ক্যাশ কাউন্টার থেকে সাড়ে ৩ লাখ টাকা চুরি করলেও ভল্ট ভাঙতে ব্যর্থ হয়। বিশৃঙ্খলা ও বিভ্রান্তির মধ্যে পালানোর চেষ্টা করার সময় ডাকাতরা বোমা বিস্ফোরণ এবং এলোমেলোভাবে লোকজনকে ছুরিকাঘাত করে। ডাকাতরা তিনটি মোটরসাইকেলে ও কয়েকজন পায়ে হেঁটে পালানোর চেষ্টা করলে এলাকাবাসী তাদের ধাওয়া করে। ডাকাতদের গুলি ও বোমার আঘাতে স্থানীয় তিন বাসিন্দা জমির আলী, মনির হোসেন ও নুর মোহাম্মদ নিহত হন। বাসিন্দারা দুই ডাকাতকে ধরতে সক্ষম হয়। একজনকে জনতা পিটিয়ে হত্যা করেছে এবং অন্যজনকে পুলিশের হাতে তুলে দেওয়া হয়েছে।
তদন্ত
পুলিশের সন্দেহ যে, ডাকাতি জঙ্গিদের কাজ। ৫ মে ২০১৫ তারিখে, বাংলাদেশ পুলিশ ডাকাতির ঘটনায় আনসারুল্লাহ বাংলা টিমের একজন সদস্যকে গ্রেপ্তার করে। আনসারুল্লাহ বাংলা টিম বাংলাদেশের একটি জিহাদি সন্ত্রাসী সংগঠন এবং আল কায়েদার সাথে আদর্শিকভাবে যুক্ত।
বিচার
১ ডিসেম্বর ২০১৫, বাংলাদেশ পুলিশ ডাকাতি ও হত্যার জন্য একটি মামলা এবং বিস্ফোরক ব্যবহারের জন্য আরেকটি মামলা দায়ের করে। বাংলাদেশ পুলিশের তদন্ত অনুযায়ী আশুলিয়ায় ১৬ জন ডাকাতির পরিকল্পনা ও বাস্তবায়নে জড়িত ছিল। একজন আসামি ডাকাতির ঘটনাস্থল থেকে পালিয়ে যাওয়ার সময় বেসামরিক লোকজনের হাতে নিহত হয়েছেন এবং ঢাকার গাবতলীতে পুলিশের সঙ্গে বন্দুকযুদ্ধে আরেক আসামি নিহত হয়েছেন।
২১ জানুয়ারি ২০১৬ তারিখে, ঢাকার একটি আদালত ১১ আসামির বিরুদ্ধে অভিযোগ গঠন করে এবং বিচার কার্যক্রম শুরু করে। মামলা অনুসারে ডাকাতির মূল পরিকল্পনাকারী আব্দুল্লাহ আল বাকী ছিলেন আনসারুল্লাহ বাংলা টিমের সদস্য এবং পূর্বে জামাআতুল মুজাহিদীন বাংলাদেশের সদস্য ছিলেন। মামলার প্রধান তদন্তকারী ছিলেন আশুলিয়া থানার ভারপ্রাপ্ত কর্মকর্তা (ওসি) দীপক কুমার সাহা।
২০১৬ সালের ১ জুন ঢাকার একটি আদালত আসামিদের মধ্যে ছয়জনকে মৃত্যুদণ্ড, একজনকে যাবজ্জীবন কারাদণ্ড, দুজনকে তিন বছরের কারাদণ্ড এবং অন্য দুই আসামিকে খালাস দেওয়া হয়। বিচারক এসএম কুদ্দুস জামানের সভাপতিত্বে মামলার রায়ে আসামিদের মধ্যে অনুশোচনার অভাবকে মৃত্যুদণ্ডের কারণ হিসেবে উল্লেখ করেন।
প্রত্যক্ষ
প্রত্যক্ষ (प्रत्यक्ष, ), হিন্দুধর্মে জ্ঞানের তিনটি প্রধান উপায়ের মধ্যে একটি,  এর অর্থ যা চোখের সামনে উপস্থিত, স্পষ্ট, স্বতন্ত্র ও স্পষ্ট।
প্রত্যক্ষ ছয়টি প্রমাণের একটি। ন্যায় দর্শন শুধু প্রত্যক্ষ, অনুমান, শব্দ ও উপমাণ কে প্রমাণ হিসেবে স্বীকৃতি দেয়। সাংখ্য দর্শন উপমাণকে প্রমাণ হিসেবে স্বীকৃতি দেয় না। এই চারটি সহায়িকা যা বিষয়গুলিকে আলোকিত করতে সাহায্য করে, বেদান্ত ও মীমাংসা অনুপলব্ধি ও অর্থপত্তিকে বৈধ প্রমাণ হিসাবে যোগ করে।
অর্থ ও তাৎপর্য
প্রত্যক্ষ এর আক্ষরিক অর্থ যা চোখে উপলব্ধিযোগ্য বা দৃশ্যমান, সাধারণ ব্যবহারে উপস্থিত থাকা বোঝায়, চোখের সামনে উপস্থিত অর্থাৎ দৃষ্টিসীমার মধ্যে, যে কোনো ইন্দ্রিয় অঙ্গ দ্বারা উপলব্ধিযোগ্য, স্বতন্ত্র, স্পষ্ট, তাৎক্ষণিক, প্রকাশ, দেহগত।
প্রত্যক্ষ বলতে বোঝায় উপলব্ধির অনুষদ যার সাথে যুক্ত চিন্তা, কল্পনা ও ইচ্ছা, যা চারটি একসাথে চেতস (চেতনা) হিসাবে মনস (মন) কে আলোকিত করে, ব্যক্তির সাধারণ মানসিক সরঞ্জাম ও চেতনা দেয়। চার ধরনের বৈধ উপলব্ধি রয়েছে – ইন্দ্রিয় প্রত্যক্ষ বা ইন্দ্রিয় উপলব্ধি; মনস প্রত্যক্ষ বা মানসিক উপলব্ধি; স্ববেদনা প্রত্যক্ষ বা আত্ম-চেতনা; এবং যোগ প্রত্যক্ষ বা অতি সাধারণ অন্তর্দৃষ্টি। ইন্দ্রিয় উপলব্ধিতে, যা অনির্দিষ্ট উপলব্ধি  চিত্তশক্তি (বুদ্ধি-শক্তি) ইন্দ্রিয়ের স্তর হিসাবে কাজ করে। মানসিক উপলব্ধি দেখা দেয় যখন চিত্তশক্তি, বুদ্ধির সাহায্যে, ইন্দ্রিয়ের বস্তুর উপর প্রতিফলিত হয় এবং এটি নির্দিষ্ট উপলব্ধি। আত্ম-চেতনার উদ্ভব হয় যখন, তত্ত্ব বা পঞ্চকোষ দ্বারা পরিচালিত, রাগ (সংযুক্তি), বিদ্যা (জ্ঞান), নিয়তি (বস্তুর ক্রম), কাল (সময়) এবং কল্প (উপাদান) এবং আনন্দ ও বেদনা জ্ঞানের বস্তু হয়ে ওঠে চিত, নিজের বুদ্ধি। অশুদ্ধতা অপসারণের পর অষ্ট-গুণ যোগ-শৃঙ্খলা অনুশীলনের মাধ্যমে বুদ্ধিমান-আত্মকে আবৃত করে অতি সাধারণ অন্তর্দৃষ্টি অর্জিত হয়।
২০২০-এর বাংলাদেশ নির্বাচন কমিশন কেলেঙ্কারি
২০২০ সালের বাংলাদেশ নির্বাচন কমিশন কেলেঙ্কারি হচ্ছে একাধিক দুর্নীতির অভিযোগ, কমিশনারদের নৈতিক অবক্ষয় এবং বাংলাদেশের বিতর্কিত ২০১৮ সালের বাংলাদেশের সাধারণ নির্বাচন এবং ২০১৯ সালের উপজেলা নির্বাচনের আগে এবং পরে গুরুতর অসদাচরণের প্রামাণ্য চিত্র। অভিযোগের মধ্যে রয়েছে কাল্পনিক কর্মসূচির জন্য প্রায় ২ কোটি বাংলাদেশী টাকার অপব্যবহার, নির্বাচন কমিশনের কর্মীদের নিয়োগ প্রক্রিয়া চলাকালীন ৪ কোটি ৮০ লক্ষ টাকা আত্মসাৎ, বাজার মূল্যের চেয়ে বেশি দামে ইলেকট্রনিক ভোটিং মেশিন ক্রয়, একাদশ জাতীয় সংসদ নির্বাচন এবং ঢাকা উত্তর ও ঢাকা দক্ষিণ সিটি কর্পোরেশন, খুলনা সিটি কর্পোরেশন এবং গাজীপুর সিটি কর্পোরেশন নির্বাচনে অনিয়মের বিশ্বাসযোগ্য অভিযোগ তদন্ত না করে তিন নির্বাচন কমিশনারের অতিরিক্ত গাড়ি ব্যবহার, নিয়ম লঙ্ঘন এবং ধারাবাহিকভাবে অসংখ্য নির্বাচনী জালিয়াতির সুবিধা দেওয়া।
২০২০-এর ১৯ ডিসেম্বর, প্রবীণ অধ্যাপক, অর্থনীতিবিদ এবং নির্বাচন পর্যবেক্ষক সহ দেশের ৪২ জন বিশিষ্ট নাগরিক রাষ্ট্রপতির কাছে কে এম নুরুল হুদার নেতৃত্বাধীন নির্বাচন কমিশনের বিরুদ্ধে "আর্থিক অনিয়ম, দুর্নীতি এবং নির্বাচন সংক্রান্ত অসদাচরণ" বিষয়ে অভিযোগ তদন্তের জন্য সুপ্রিম জুডিশিয়াল কাউন্সিল (এসজেসি) গঠনের আহ্বান জানিয়ে একটি চিঠি পাঠান।
বাংলাদেশের নির্বাচনী প্রশাসনিক ব্যবস্থা
সংসদীয় এবং অন্যান্য স্থানীয় পর্যায়ের নির্বাচন তত্ত্বাবধানের জন্য সংবিধানের VII এর ১১৮ অনুচ্ছেদ দ্বারা বাংলাদেশে একটি নির্বাচন কমিশন প্রতিষ্ঠা করা হয়। কমিশন গঠন করা হবে একজন প্রধান নির্বাচন কমিশনার এবং তাকে সহায়তা করার জন্য চারজনের বেশি নির্বাচন কমিশনার থাকবে না। কমিশনার এবং কমিশনের কার্যকারিতা দি রিপ্রেজেন্টেশন অফ দ্য পিপল অর্ডার, ১৯৭২ দ্বারা আরও স্পষ্ট করা হয়। সংবিধান অনুযায়ী কমিশন হবে একটি স্বাধীন সংস্থা এবং কমিশনাররা পাঁচ বছরের জন্য রাষ্ট্রপতি নিয়োগ করবেন। প্রমাণিত অসদাচরণ বা অক্ষমতার ক্ষেত্রে রাষ্ট্রপতি দ্বারাও তাদের অপসারণ করা যেতে পারে।
দুর্নীতির অভিযোগ
২০১৮ সালের বাংলাদেশের সাধারণ নির্বাচনের নেতৃত্বে, নির্বাচন কমিশন ইলেকট্রনিক ভোটিং মেশিন (ইভিএম) ক্রয় সহ একাধিক কার্যক্রমের পরিকল্পনা করে যা অনেক পর্যবেক্ষকের ভ্রু কুচকে তুলেছিল এবং দুর্নীতির অভিযোগ উঠতে শুরু করে।
উচ্চমূল্যে ইভিএম ক্রয়
চার নির্বাচন কমিশনারের একজন, মাহবুব তালুকদার ২০১৮ সালের আগস্ট মাসে উচ্চ মূল্যের ইভিএম কেনা ও ব্যবহার করার জন্য আরপিও পরিবর্তন করার পদক্ষেপের প্রতিবাদ জানিয়ে নির্বাচন কমিশনারদের সভা থেকে বেরিয়ে যান।
কল্পিত বক্তৃতার জন্য সম্মানী
প্রধান নির্বাচন কমিশনার কে এম নুরুল হুদা, তার চার ডেপুটি, নির্বাচন কমিশন সচিব হেলালুদ্দীন আহমদ, একজন অতিরিক্ত সচিব এবং কমিশনের দুই যুগ্ম সচিব জাতীয় সংসদ নির্বাচন ও উপজেলা নির্বাচন উপলক্ষে ১১তম প্রশিক্ষণ কর্মসূচিতে ‘বিশেষ বক্তা’ হিসেবে ‘বিশেষ বক্তৃতা’ বাবদ দুই কোটি টাকা ফি নেন। এর পাশাপাশি হেলালুদ্দীন আহমদ একাই ‘কোর্স কনসালটেন্ট’-এর ভূমিকার জন্য ৪.৭ মিলিয়ন টাকা দাবি করেন, যা অস্বাভাবিক পরিমাণে বেশি ছিল।
বিশেষ বক্তার তালিকায় ছিলেন প্রধান নির্বাচন কমিশনার (সিইসি) কে এম নুরুল হুদা, চার নির্বাচন কমিশনার মাহবুব তালুকদার, রফিকুল ইসলাম, শাহাদাত হোসেন চৌধুরী ও কবিতা খানম, সচিব হেলাল উদ্দিন আহমেদ, অতিরিক্ত সচিব মোখলেসুর রহমান ও দুই যুগ্ম সচিব আবুল কাসেম ও কামরুল হাসান।
বাংলাদেশের দৈনিক প্রথম আলো কর্তৃক সংগৃহীত কমিশনের সচিবালয়ের রেকর্ড অনুযায়ী, ২০১৮ সালের ৭ থেকে ২৪ ডিসেম্বর পর্যন্ত মাত্র ১৮ দিনের ব্যবধানে দেশের ৫২০টি স্থানে ৯ জন বিশেষ বক্তা বক্তৃতা দেন। রেকর্ড ও নথি অনুযায়ী প্রত্যেক 'বিশেষ বক্তা'কে এক দিনে সশরীরে ১৪টি জায়গায় কথা বলতে হয়েছিল যা তাদের পক্ষে প্রায় অসম্ভব।
সাবেক নির্বাচন কমিশনার এম. সাখাওয়াত হোসেন বলেন,
"নির্বাচন কমিশনের ইতিহাসে এত ব্যয়বহুল প্রশিক্ষণ আর কখনো হয়নি। আমাদের সময়ে সিইসি, অন্যান্য কমিশনার এবং আমি নিজে সারাদেশে ট্রেনিং প্রোগ্রামে বক্তৃতা দিয়েছি, কিন্তু আমরা এর জন্য কোনো ভাতা নিইনি। সচিবও বক্তৃতা দেন, কিন্তু কোনো অর্থ নেননি। এটাই ছিল আদর্শ। এবার যা হয়েছে তা হলো প্রকট অব্যবস্থাপনা ও অনিয়ম। জড়িতদের তাদের কর্মের দায় নিতে হবে।"
আর্থিক স্বচ্ছতা ছাড়াই নিয়োগ
২০১৯ সালের নভেম্বরে নির্বাচন কমিশনার মাহবুব তালুকদার তার সহকর্মীদের বিরুদ্ধে ৩৩৯টি শূন্য পদের বিপরীতে নির্বাচন কমিশনের জন্য কর্মী নিয়োগের সময় ৪ কোটি ৮০ লক্ষ টাকা অপব্যবহার করার অভিযোগ করেন। কমিশনার মাহবুবের মতে, ঢাকা বিশ্ববিদ্যালয়ের একটি অনুষদকে বিপুল পরিমাণ অর্থ দেওয়া হয়েছিল যা সিইসি কে এম নুরুল হুদা কর্তৃক অনুমোদিত হয় কিন্তু কতজন পরীক্ষার্থীকে কত টাকা দেওয়া হয় তার কোনো রেকর্ড নেই। তিনি আরও দাবি করেন, পরীক্ষা নিয়ে নির্বাচন কমিশনকে অন্ধকারে রাখা হয়েছে, নিয়োগ কমিটি অর্থ প্রদানের বিস্তারিত জানে না, এমনকি পরীক্ষার্থীদের মূল্যায়ন গুরুতর প্রশ্নের মুখে পড়েছে।
রাষ্ট্রপতির কাছে বিশিষ্ট নাগরিকদের চিঠি
বিয়াল্লিশ জন বিশিষ্ট নাগরিক রাষ্ট্রপতি আবদুল হামিদকে প্রধান নির্বাচন কমিশনার এবং নির্বাচন কমিশনারদের বিরুদ্ধে দুর্নীতির অভিযোগের তদন্তের জন্য ২০২০ সালের ১৯ ডিসেম্বর সুপ্রিম জুডিশিয়াল কাউন্সিল গঠনের জন্য অনুরোধ করেন এবং একটি ভার্চুয়াল কনফারেন্সে বিস্তারিত সহ একটি চিঠি পাঠানোর ঘোষণা দেন।
চিঠিতে উল্লেখ করা হয় যে: "আপনি [রাষ্ট্রপতি] অবগত আছেন যে বাংলাদেশের সংবিধানের ৯৬ (৩) ধারায় বিচারকদের অপসারণের জন্য সুপ্রিম জুডিশিয়াল কাউন্সিল গঠনের বিধান রয়েছে। সংবিধানের ৯৬ (৫) অনুচ্ছেদ অনুসারে, 'যেখানে, কাউন্সিল বা অন্য কোন উৎস থেকে প্রাপ্ত তথ্যের ভিত্তিতে রাষ্ট্রপতির কাছে অনুমান করার কারণ থাকে যে একজন বিচারক গুরুতর অসদাচরণে দোষী হতে পারেন, তাহলে রাষ্ট্রপতি কাউন্সিলকে নির্দেশ দিতে পারেন বিষয়টি তদন্ত করে দেখার এবং তার ফলাফলের প্রতিবেদন করতে।"
"আপনি [রাষ্ট্রপতি] আরও অবগত আছেন যে আমাদের সংবিধানের ১১৮ অনুচ্ছেদে নির্বাচন কমিশন গঠনের বিধান রয়েছে। অনুচ্ছেদ ১১৮ (৫) অনুসারে, 'সংসদ কর্তৃক প্রণীত যেকোন আইনের বিধান সাপেক্ষে, নির্বাচন কমিশনারদের চাকরির শর্তাবলী এমন হবে যে, রাষ্ট্রপতি আদেশের মাধ্যমে নির্ধারণ করতে পারেন: তবে শর্ত থাকে যে, সুপ্রীম কোর্টের বিচারক হিসাবে অনুরূপ পদ্ধতিতে এবং অনুরূপ ভিত্তিতে তার কার্যালয় ব্যতীত নির্বাচন কমিশনারকে অপসারণ করা হবে না।"
স্বাক্ষরকারীদের মধ্যে ছিলেন- ইমেরিটাস অধ্যাপক সিরাজুল ইসলাম চৌধুরী, সাবেক তত্ত্বাবধায়ক সরকারের উপদেষ্টা এম হাফিজ উদ্দিন খান, আকবর আলি খান, সুলতানা কামাল ও রাশেদা কে. চৌধুরী, মানবাধিকারকর্মী হামিদা হোসেন, খুশি কবীর ও নুর খান লিটন, সাবেক মন্ত্রিপরিষদ সচিব আলী ইমাম মজুমদার, চট্টগ্রাম বিশ্ববিদ্যালয়ের সাবেক অধ্যাপক মুইনুল ইসলাম, কেন্দ্রীয় মহিলা বিশ্ববিদ্যালয়ের উপাচার্য পারভীন হাসান, সুজন সম্পাদক ড. বদিউল আলম মজুমদার, ট্রান্সপারেন্সি ইন্টারন্যাশনাল বাংলাদেশের নির্বাহী পরিচালক ড. ইফতেখারুজ্জামান, ঢাকা বিশ্ববিদ্যালয়ের সাবেক অধ্যাপক সিআর আবরার, আহমেদ কামাল ও আকমল হোসেন, স্থানীয় সরকার কর্মকর্তা বিশেষজ্ঞ তোফায়েল আহমেদ, সুপ্রিম কোর্টের আইনজীবী জেড আই খান পান্না, শাহদীন মালিক, সারা হোসেন, সৈয়দা রিজওয়ানা হাসান ও জ্যোতির্ময় বড়ুয়া, আলোকচিত্রী শহিদুল আলম, জাহাঙ্গীরনগর বিশ্ববিদ্যালয়ের অধ্যাপক আনু মুহাম্মদ, জাহাঙ্গীরনগর বিশ্ববিদ্যালয়ের সাবেক অধ্যাপক রেহনুমা আহমেদ, অর্থনীতিবিদ আহসান এইচ মনসুর, বাংলাদেশ প্রতিবন্ধী ফাউন্ডেশনের পরিচালক ড. নায়লা জামান খান, শৈল্পিক সাধনা পরিচালক অধ্যাপক লুবনা মারিয়াম, সাবেক সচিব আবদুল লতিফ মণ্ডল, অ্যাসোসিয়েশন ফর ল্যান্ড রিফর্ম অ্যান্ড ডেভেলপমেন্টের নির্বাহী পরিচালক শামসুল হুদা এবং ঢাকা বিশ্ববিদ্যালয়ের অধ্যাপক আসিফ নজরুল, গীতিয়ারা নাসরীন, রোবায়েত ফেরদৌস ও শাহনাজ হুদা।
অস্ট্রেলিয়ার আঞ্চলিক বিবর্তন
অস্ট্রেলিয়া মহাদেশে ব্রিটিশ সাম্রাজ্যের প্রথম উপনিবেশগুলি ছিল ১৭৮৮ সালে প্রতিষ্ঠিত নিউ সাউথ ওয়েলসের কারা উপনিবেশ এবং ১৮২৯ সালে প্রতিষ্টিত সোয়ান নদী উপনিবেশ (পরবর্তীকালে যেটির নাম পরিবর্তন করে রাখা হয় পশ্চিম অস্ট্রেলিয়া)। পরবর্তী কয়েক দশকে নিউ সাউথ ওয়েলস ভেঙে নিউজিল্যান্ড, কুইনসল্যান্ড, দক্ষিণ অস্ট্রেলিয়া, ভ্যান ডিয়েমেন’স ল্যান্ড (পরবর্তীকালে তাসমানিয়া নামাঙ্কিত) ও ভিক্টোরিয়া উপনিবেশ গঠিত হয় এবং সেই সঙ্গে সাময়িকভাবে উত্তর অস্ট্রেলিয়া উপবিবেশটিও স্থাপিত হয়। ১৯০১ সালের ১ জানুয়ারি নিউজিল্যান্ড ছাড়া এই সব ক’টি উপনিবেশ অস্ট্রেলিয়া রাষ্ট্রমণ্ডলের রাজ্যে পরিণত হয়। যুক্তরাষ্ট্র গঠিত হওয়ার সময় থেকে অদ্যাবধি অস্ট্রেলিয়ার অভ্যন্তরীণ সীমানা কয়েকটি সীমিত স্বায়ত্ত্বশাসিত অঞ্চল গঠনের উদাহরণগুলিকে বাদ দিলে মোটামুটি অপরিবর্তিতই রয়েছে। উক্ত অঞ্চলগুলি হল: দেশের সুবৃহৎ অথচ জনবিরল মধ্যাঞ্চল শাসনের জন্য দক্ষিণ অস্ট্রেলিয়া ভেঙে সৃষ্ট নর্দার্ন টেরিটরি; নর্দার্ন টেরিটরি ভেঙে সৃষ্ট মধ্য অস্ট্রেলিয়া ও উত্তর অস্ট্রেলিয়া, (অনতিকাল পরেই অবশ্য সেগুলি পুনরায় নর্দার্ন টেরিটরির অঙ্গীভূত হয়); এবং নিউ সাউথ ওয়েলস ভেঙে সৃষ্ট অস্ট্রেলীয় রাজধানী অঞ্চল নামে একটি যুক্তরাষ্ট্রীয় জেলা।
কেন্দ্র (জ্যামিতি)
জ্যামিতিতে কোন বস্তুর কেন্দ্র বলতে বস্তুটির মধ্যবর্তী একটি বিন্দুকে বোঝানো হয়। কেন্দ্রের বিস্তৃত সংজ্ঞাটিকে বিবেচনায় নিলে এর আলোকে বলা যায়, কোন বস্তুর কেন্দ্র থাকবে না যদি জ্যামিতিকে আইসোমেট্রি সম্পর্কিত জ্ঞান হিসেবে বিবেচনা করা হয়।
অস্ট্রেলিয়ার আঞ্চলিক বিবর্তন
কুইনসল্যান্ড মহাদেশের বাইরে নিউ গিনিতে ক্ষেত্রবিস্তার করার চেষ্টা করেছিল। কিন্তু ব্রিটিশ কর্তৃপক্ষ তা প্রত্যাখ্যান করে। পরবর্তীকালে এটিকে ব্রিটিশ আশ্রিত রাজ্য করে অস্ট্রেলিয়ার হাতে ছেড়ে দেওয়ার দাবি ওঠে। প্রথম বিশ্বযুদ্ধের পরে অস্ট্রেলিয়া সম্মিলিত জাতিপুঞ্জ কর্তৃক উত্তরপশ্চিম নিউ গিনি শাসনের বিশেষ ক্ষমতা অধিকার করে। সেই সঙ্গে নাউরুকেও সম্মিলিত অস্ট্রেলীয়-ব্রিটিশ-নিউজিল্যান্ডের এক্তিয়ারভুক্ত এলাকার অধীনে রাখা হয়। এই অঞ্চলগুলি (এবং পরবর্তীকালে জাতিসংঘের গচ্ছিত অঞ্চলগুলি) নিয়ে বিংশ শতাব্দীর মধ্যভাগে স্বাধীন নাউরু ও পাপুয়া নিউ গিনি রাষ্ট্র গঠিত হয়। বেশ কয়েকটি ছোটো দ্বীপাঞ্চলও অস্ট্রেলিয়ার অধিভুক্ত। এগুলি প্রধানত পূর্বতন ব্রিটিশ উপনিবেশ। এছাড়া অ্যান্টার্কটিকার উপরেও অস্ট্রেলিয়ার একতি বড়ো দাবি রয়েছে।
আঞ্চলিক বিবর্তনের সারণি
মানচিত্রের রঙের অর্থ
কেন্দ্র (জ্যামিতি)
একটি ত্রিভুজের তিনটি মধ্যমার (median) ছেদবিন্দুকে (point of intersection) ভরকেন্দ্র (centroid) বলে।
ত্রিভুজের তিনটি শীর্ষবিন্দু (vertex) থেকে বিপরীত বাহুর উপর লম্ব (perpendicular) টানিলে, এই লম্বত্রয়ের ছেদবিন্দুকে লম্ববিন্দু (orthocentre) বলে।
ত্রিভুজের তিনটি বাহুর উপর অঙ্কিত লম্ব-সমদ্বিখন্ডকের (perpendicular bisectors) ছেদবিন্দুকে পরিকেন্দ্র (circumcentre) ও ত্রিভুজের তিনটি কোণের সমদ্বিখন্ডকের (angle bisectors) ছেদবিন্দুকে অন্তঃকেন্দ্র (incentre) বলে
বৃত্ত, গোলক ও রেখাংশের কেন্দ্র
বৃত্তের ক্ষেত্রে এর প্রান্তবিন্দুগুলো অর্থাৎ পরিধিস্থ বিন্দুগুলো বৃত্তটির অন্তস্থ যে নির্দিষ্ট বিন্দুটি থেকে সমদূরবর্তী সেই বিন্দুটিকে ঐ বৃত্তের কেন্দ্র বলা হয়। অর্থাৎ যে নির্দিষ্ট বিন্দু থেকে বৃত্তের পরিধির সকল বিন্দুর দুরত্ব সমান সেই নির্দিষ্ট বিন্দুটিই বৃত্তের কেন্দ্র। অনুরূপভাবে, কোন গোলকের অভ্যন্তরীণ যে বিন্দুটি গোলকের পৃষ্ঠের সকল বিন্দু থেকে সমদূরবর্তী সেটাই গোলকের কেন্দ্র। কোন গোলককে সুষম পুরুত্বের অসংখ্য চাকতিতে কর্তন করা হলে গোলকের কেন্দ্রগামী চাকতিটির ব্যাসার্ধ সর্বাধিক হবে। আবার কোন রেখাংশের কেন্দ্র হল এর প্রান্তদ্বয়ের মধ্যবিন্দু। কোন রেখাংশের কেন্দ্রবিন্দু এবং রেখাংশটির প্রান্তদ্বয় থেকে সমদূরবর্তী অন্য কোন বিন্দুর সংযোজক সরল রেখা ঐ রেখাংশের উপর লম্ব।
সিমেট্রিক বা প্রতিসাম্যিক বস্তুর কেন্দ্র
প্রতিসাম্যের বৈশিষ্ট্যযুক্ত বস্তুতে প্রতিসাম্যিক ক্রিয়া সত্ত্বেও যে বিন্দুটি (অর্থাৎ বিন্দুটির অবস্থান) অপরিবর্তিত থাকে তাই প্রতিসাম্যের কেন্দ্র। ফলে বর্গ, আয়তক্ষেত্র, রম্বস অথবা সামান্তরিকের কেন্দ্র এদের কর্ণদ্বয়ের ছেদবিন্দুতে অবস্থিত। কর্ণদ্বয়ের ছেদবিন্দুই এসব ক্ষেত্রের ঘূর্ণন প্রতিসাম্যের বিন্দু। অনুরূপভাবে উপবৃত্ত ও অধিবৃত্তের কেন্দ্র এদের অক্ষসমূহের ছেদবিন্দুতে অবস্থিত।
ত্রিভুজের কেন্দ্র
কোন সমবাহু ত্রিভুজের ক্ষেত্রে পরিকেন্দ্র, ভরকেন্দ্র, অন্তঃকেন্দ্র, লম্বকেন্দ্র এবং নয়-বিন্দুর কেন্দ্র একই যা ত্রিভুজটির প্রতিসাম্য-অক্ষত্রয়ের ছেদবিন্দুতে অবস্থিত। এক্ষেত্রে বিন্দুটি ত্রিভুজের শীর্ষ থেকে ভূমির দিকে দুই-তৃতীয়াংশ লম্ব দূরত্বে অবস্থান করে।
ত্রিভুজের কেন্দ্রের যথাযথ সংজ্ঞাটি হবে: a, b ও c বাহু বিশিষ্ট ত্রিভুজের দৈর্ঘ্যেত্রয়ের f(a,b,c), f(b,c,a) ও f(c,a,b) ফাংশন তিনটি যে বিন্দুর ত্রিরৈখিক স্থানাঙ্ক নির্দেশ করে সেই বিন্দুটিই ত্রিভুজের কেন্দ্র যেখানে:
এই যথাযথ সংজ্ঞায় দ্বিকেন্দ্রিক ব্রোকার্ড বিন্দু যুগলকে বাদ দেওয়া হয়েছে (দর্পণ-চিত্র প্রতিফলনে ব্রোকার্ড বিন্দুযুগলের অদল-বদল বা আন্তঃপরিবর্তন ঘটে)। গণিতবিদ ক্লার্ক কিম্বার্লিং ত্রিভুজ কেন্দ্রের বিশ্বকোষ নামে একটি সুদীর্ঘ অনলাইন তালিকা তৈরি করেছেন যেখানে এ পর্যন্ত ৩৪১৯৬ টি ত্রিভুজ-কেন্দ্রের বিবরণ রয়েছে এবং তালিকাটি ক্রমশ বর্ধমান।
স্পর্শীয় বহুভুজ ও চক্রীয় বহুভুজের কেন্দ্র
যদি কোন বহুভুজ একই সঙ্গে স্পর্শীয় ও চক্রীয় হয় তবে একে দ্বিকেন্দ্রিক বহুভুজ বলা হয়। যেমন— সকল ত্রিভুজই দ্বিকেন্দিক। দ্বিকেন্দ্রিক বহুভুজের অন্তকেন্দ্র ও পরিকেন্দ্র সাধারণ অন্তকেন্দ্র ও পরিকেন্দ্র বিন্দুর মত নয়।
সাধারণ বহুভুজের কেন্দ্র
সাধারণ বহুভুজের কেন্দ্রকে বেশ কয়েকভাবে সংজ্ঞায়িত করা যেতে পারে। ফাঁকা বহুভুজের শীর্ষবিন্দুগুলোতে সম পরিমাণ ভরের বিবেচনা থেকে "শীর্ষবিন্দু ভরকেন্দ্র" ধারণাটি এসেছে। বহুভুজের প্রতিটি বাহুতে প্রতি একক দৈর্ঘ্য নির্দিষ্ট ভরের বিবেচনা থেকে "বাহু ভরকেন্দ্র" ধারণাটি এসেছে। আর সাধারণ কেন্দ্রের (যাকে শুধুমাত্র ভরকেন্দ্র বা ক্ষেত্র কেন্দ্র বলা হয়) ধারণাটি এসেছে সুষম ঘনত্বের বহুভুজাকার পৃষ্ঠতলের ধারণা থেকে।
দ্য ওরাকল অফ রিজন
দ্য ওরাকল অফ রিজন বা ফিলোসফি ভিন্ডিকেটেড ছিল ব্রিটেনে প্রকাশিত বিশ্বের সর্বপ্রথম প্রকাশ্য নাস্তিক সাময়িকী। এটি ১৮৪১ সালে চার্লস সাউথওয়েল, উইলিয়াম চিল্টন এবং জন ফিল্ড দ্বারা প্রতিষ্ঠিত হয়েছিল এবং ১৮৪৩ সাল পর্যন্ত স্থায়ী হয়েছিল। এর বেশ কয়েকজন সম্পাদককে ধর্মনিন্দার জন্য কারারুদ্ধ করা হয়েছিল, কারণ তখনকার আইন অনুযায়ী মুক্তচিন্তা অবৈধ ছিল।
রণজিৎ সিং (ভারতীয় রাজনীতিবিদ)
রণজিৎ সিং বর্মা (৪ অক্টোবর ১৯৩৪ - ২ সেপ্টেম্বর ২০১৯) একজন ভারতীয় রাজনীতিবিদ ছিলেন। তিনি দুই মেয়াদে উত্তরপ্রদেশ বিধানসভার সদস্য ছিলেন। সিং মুসৌরি বিধানসভা কেন্দ্রের প্রতিনিধিত্ব করেছিলেন।
শহীদুল জহির
জহির পুরান ঢাকার নারিন্দায় জন্মগ্রহণ করেন এবং শৈশবের আধিকাংশ কাটান সিরাজগঞ্জ, ময়মনসিংহ আর ঢাকায়। তেইশ বছর বয়সে তিনি গল্প লেখা শুরু করেন। ১৯৭৪ সালে তার "ভালবাসা" গল্পটি প্রকাশিত হয়। এটিই ছিল তার প্রথম প্রকাশিত রচনা। ১৯৯১ সালে উচ্চশিক্ষার জন্য তিনি মার্কিন যুক্টরাষ্ট্রে যান। ১৯৮১ সাল থেকে প্রায় তিন দশক তিনি বাংলাদেশ সিভিল সার্ভিস কর্মকর্তা হিসাবে কর্মরত ছিলেন। জহির ছিলেন চিরকুমার। ২০০৮ সালে হৃদরোগে আক্রান্ত হওয়ায় ঢাকায় তার মৃত্যু হয়।
জীবদ্দশায় সাহিত্যে অবদানের জন্য ২০০৪ সালে তিনি আলাওল সাহিত্য পুরস্কার এবং কাগজ সাহিত্য পুরস্কার লাভ করেন। তার সাহিত্যচর্চার বিষয় ব্যাপকভাবে আলোচিত-সমালোচিত হয়েছে। তার রচনা একাধিক ভাষায় অনুদিত হয়েছে, তার সৃষ্টিকর্মের অভিযোজনে নির্মিত হয়েছে একাধিক চলচ্চিত্র, স্বল্পদৈর্ঘ্য চলচ্চিত্র এবং টেলিভিশন ও মঞ্চনাটক।
প্রথম জীবন
শহীদুল জহির ১৯৫৩ সালের ১১ সেপ্টেম্বর বাংলাদেশের (তৎকালীন পূর্ব পাকিস্তান) পুরান ঢাকার নারিন্দার ৩৬ ভূতের গলিতে (ভজহরি সাহা স্ট্রিট) জন্মগ্রহণ করেন। শৈশবে তার নাম ছিল মোহাম্মদ শহীদুল হক। তার পিতা এ কে নুরুল হক ছিলেন সরকারি কর্মকর্তা এবং মা জাহানারা খাতুন ছিলেন গৃহিণী। তার চার ভাই ও চার বোন ছিল এবং তাদের পৈতৃক নিবাস ছিল সিরাজগঞ্জের রায়গঞ্জ উপজেলার হাশিল গ্রামে। তার দাদা জহিরউদ্দিন ছিলেন বিদ্যালয়ের শিক্ষক ও তার দাদির নাম ছিল জিন্নাতুন নেসা। শহীদুল তার নামের জহির অংশটি তার দাদার নাম থেকে নিয়েছিলেন। জহিরের পিতার শৈশবে, জহিরের দাদা মারা যান। তার নানা ছিলেন সিরাজগঞ্জের আমলাপাড়ার আজিমুদ্দিন আহমেদ ও নানি হামিদা বেগম। ময়মনসিংহ জেলার ফুলবাড়িয়া, সিরাজগঞ্জ প্রভৃতি স্থানে তার জীবনের গুরুত্বপূর্ণ অংশ কেটেছে। এসব স্থান ও স্থানীয় মানুষের ভাষা ও জীবনাচার রয়েছে তার লেখায়। ১৯৯০ সালে তার বাবা মারা যান।
শিক্ষাজীবন
১৯৫৭ সাল পর্যন্ত জহির পিতার কর্মস্থলের কারণে কুমিল্লার চাঁদপুরে কাটান। সে বছরই তিনি পুরান ঢাকার নারিন্দার ৩৬ ভজহরি সাহা স্ট্রিটে ফিরে আসেন। জহিরের শিক্ষাজীবনের শুরু ঢাকার র‍্যঙ্কিক স্ট্রিটের সিলভারডেল কিন্ডারগার্টেন স্কুলে। সেখানে তিনি ১৯৫৮ থেকে ১৯৬১ সাল পর্যন্ত শিক্ষাজীবনের প্রথম চার বছর অধ্যয়ন করেন। ১৯৬২ সালে ভর্তি হন নারিন্দার সেন্ট যোসেফ টেকনিক্যাল বিদ্যালয়ে স্কুলে। ১৯৬৩ সালে তিনি ঢাকা কলেজিয়েট স্কুলে পঞ্চম শ্রেণীতে ভর্তি হন। তার জীবন ও রাজনৈতিক বাস্তবতা (১৯৮৭) উপন্যাসে এই সিলভারডেল ও কলেজিয়েট স্কুলে কথা রয়েছে। এরপর ঢাকার বাইরে ১৯৬৪ থেকে ১৯৬৫ সাল পর্যন্ত পড়েছেন ময়মনসিংহের ফুলবাড়িয়া হাই স্কুলে। পরবর্তী বছর, অষ্টম শ্রেণীতে জহির চট্টগ্রামে চলে আসেন। সেখানে তিনি সাতকানিয়া আদর্শ উচ্চ বিদ্যালয়ে ভর্তি হন। একই বিদ্যালয় থেকে ১৯৬৮ সালে মানবিক বিভাগ থেকে তিনি ম্যাট্রিকুলেশন (বর্তমানে এসএসসি) সম্পন্ন করেন। ১৯৭৯ সালে কিছুকাল পিতার কর্মস্থলের কারণে সিলেটের মাধবপুরে কাটান। এরপর উচ্চ মাধ্যমিকে পড়ার জন্য জহির পুনরায় ঢাকায় ফিরে আসেন। ১৯৭২ সালে ঢাকা কলেজ থেকে মানবিক বিভাগে তিনি এইচএসসি পাশ করেন। এরপর ঢাকা বিশ্ববিদ্যালয়ে রাষ্ট্রবিজ্ঞান বিভাগে স্নাতকবর্ষে ভর্তি হন। তিনি ১৯৭৬ সালে স্নাতক এবং ১৯৭৭ সালে স্নাতকোত্তর ডিগ্রি লাভ করেন।
পরবর্তীতে ১৯৮৮ থেকে ১৯৯০ সালে তিনি আলিয়ঁস ফ্রঁসেজ দ্য ঢাকা থেকে ফরাসি ভাষা বিষয়ে ডিপ্লোমা ডিগ্রি নিয়েছিলেন। ১৯৯১ সালের আগস্টে তিনি মার্কিন যুক্টরাষ্ট্রের ওয়াশিংটন, ডি.সি.র আমেরিকান বিশ্ববিদ্যালয়ে অধ্যয়ন করতে যান। সেখানে তিনি ১৯৯২ সালের জুনে নন-ডিগ্রি সার্টিফিকেট ইন প্ল্যানিং অ্যান্ড রিসোর্স ম্যানেজমেন্ট বিষয়ে ডিগ্রি নেন। ২০০১ সালের জুনে তিনি যুক্তরাজ্যের বার্মিংহাম বিশ্ববিদ্যালয় থেকে উন্নয়ন প্রকল্প বিষয়ে ডিগ্রি নিয়েছিলেন।
ব্যক্তিগত জীবন ও মৃত্যু
শহীদুল জহির ব্যক্তিগত জীবনে ছিলেন নিভৃতিচারী। তিনি ছিলেন চিরকুমার। কথা ম্যাগাজিনের সম্পাদক কামরুজ্জামান জাহাঙ্গীরকে এক সাক্ষাৎকারে তিনি বলেছিলেন যে, তিনি এটি ব্যাখ্যা করতে অক্ষম, "এটা বলতে পারব না। এটা এরকম হয়া গেছে।... আপনে শরীরে আগুন বয়া বেড়াবেন। আর লোকেরা আপনের দিকে তাকায়া ভাবতে থাকবে, কি জানি করতাছে।" তিনি কম কথা বলতেন এবং অন্তর্মুখী ছিলেন। তার সাথে বন্ধুত্ব করা কঠিন ছিল তবে তিনি অনেক বন্ধুসুলভ ছিলেন। বাংলাদেশী কবি ও কলামলেখক সমুদ্র গুপ্ত তার চাচাতো ভাই।
২০০৮ সালের ২১ মার্চ দুপুরনাগাদ অসুস্থতাজনিত কারণে জহির ইস্কাটনের হলি ফ্যামিলি রেড ক্রিসেন্ট মেডিকেল কলেজ হাসপাতালে ভর্তি হন। হৃদরোগে আক্রান্ত হওয়ায় হলি ফ্যামিলি হাসপাতাল থেকে তাকে ল্যাবএইড কার্ডিয়াক হাসপাতালে স্থানান্তর করা হয়। ২৩ মার্চ তিনি মারা যান। তাকে মিরপুর বুদ্ধিজীবী কবরস্থানে সামধিস্থ করা হয়। জহির কিছুকাল ঢাকার বেইলি রোডের সরকারি কলোনিতে বাস করেছেন। মৃত্যুর পূর্ব পর্যন্ত তিনি ঢাকার গ্রিন রোড গেজেটেড অফিসার্স ব্যাচেলর হোস্টেল বাস করতেন।
সাহিত্যকর্ম
শহীদুল জহির ছিলেন মূলত গল্পকার। সত্তরের দশকের শেষ দিকে তেইশ বছর বয়সে লেখালেখি শুরু করেলেও, আশির দশকে তিনি পুরোপুরি সক্রিয় হন। প্রায় তিন দশক লেখালেখি করলেও তার রচনার সংখ্যা সেই তুলনায় বেশি নয়। নিজেকে তিনি ‘ডিমান্ডিং লেখক’ হিসেবে দাবি করতেন। তার প্রকাশিত মৌলিক গ্রন্থের সংখ্যা মাত্র ৭টি। একাধিক ভাষায় তার রচনা অনুদিত হয়েছে। তার গল্প-উপন্যাসে রাজাকার ও সাম্প্রদায়িক মৌলবাদী গোষ্ঠীর কদর্য নৃশংস চিত্র ব্যাপক বিস্তার লাভ করে। তার প্রতিটি রচনায় ঘনিষ্ঠভাবে ফুটে উঠেছে জীবনবোধ।
ছোটগল্প
তেইশ বছর বয়সে ১৯৭৪ সালে সাপ্তাহিক বিচিত্রায় তার প্রথম গল্প "ভালবাসা" প্রকাশিত হয়, যেখানে সৈয়দ ওয়ালীউল্লাহর প্রভাব স্পষ্ট। তার দ্বিতীয় প্রকাশিত গল্প ছিল "তোরাব সেখ", সেটিও সাপ্তাহিক বিচিত্রায় প্রকাশিত হয়। ১৯৮৫ সালে বত্রিশ বছর বয়সে তার প্রথম গল্পসংকলন পারাপার প্রকাশিত হয়। তিনি স্বীকার করেছেন যে, দুইজন সমসাময়িক ঔপন্যাসিক সৈয়দ শামসুল হক ও আখতারুজ্জামান ইলিয়াস এবং সৈয়দ ওয়ালীউল্লাহ দ্বারা তিনি প্রভাবিত। তার প্রথমদিককার রচিত কিছু গল্পের কাহিনী মার্ক্সবাদের প্রভাব বহন করে। তার ছোটগল্পের মধ্য দিয়ে বাংলা ভাষায় জাদুবাস্তবতার তাত্বিক ধারণার বিকাশ লাভ করে। তার "কাঁটা" (১৯৯৫), "মহল্লায় বান্দর, আব্দুল হালিমের মা এবং আমরা" (২০০০) এবং "ইন্দুর-বিলাই খেলা" (২০০২) গল্পগুলিতে মুক্তিযুদ্ধ সম্পর্কে তার ভাবনা, জিজ্ঞাসা ও শিল্পাভিব্যক্তি ফুটে ওঠে। "কাঠুরে ও দাঁড়কাক" (১৯৯২) গল্প এবং আবু ইব্রাহীমের মৃত্যু (২০০৯) উপন্যাসে তার এরশাদবিরোধীতা দেখা যায়। জহিরের ছোটগল্প বাংলা সাহিত্যে ভিন্ন ধারা যুক্ত করেছে। অধিকাংশ গল্পের পটভূমিতে রয়েছে পুরান ঢাকার ভূতের গলি, ঘুরেফিরে এসেছে সেখানকার মানুষের চালচিত্র। তার গল্পের চরিত্রগুলোর অদ্ভুত-উদ্ভট-রহস্যময় কাণ্ড-কীর্তি একধরনের বিমূঢ় অনুভূতি সৃষ্টি করে। বাচিক গল্প, লোককথা, রূপকথা, লোকশ্রুতি, ধাঁধা, উদ্ভট ব্যাখ্যাহীনতা, পরাবাস্তবতা, রহস্যময় অধিবিদ্যা, গোলকধাঁধা ইত্যাদি জহিরের গল্পে বারবার পাওয়া যায়। তার "ডলু নদীর হাওয়া" (২০০৪) গল্পের চরিত্র তৈমুর আলি চৌধুরী একটি শর্ত বা চুক্তি মেনে নিয়ে মগকন্যা সমর্তবানু ওরফে এলাচিংকে বিয়ে করে। চুক্তিটি হলো, সমর্ত তাকে জহর (বিষ) দিয়ে মারবে। এখানে তিনি প্রেম ও দাম্পত্য জীবনের পরস্পরবিরোধীতা দেখিয়েছেন। জীবদ্দশায় ও মরণোত্তর তার সর্বমোট ২৭টি গল্প প্রকাশিত হয়েছে। "ভালবাসা" (১৯৮৫), "পারাপার" (১৯৮৫), "আগারগাঁও কলোনিতে নয়নতারা ফুল কেন নেই" (১৯৯৯), "কাঠুরে ও দাঁড়কাক" (১৯৯৯), "ডুমুরখেকো মানুষ" (১৯৯৯), "এই সময়" (১৯৯৯), "আমাদের কুটির শিল্পের ইতিহাস" (১৯৯৯), "চতুর্থ মাত্রা" (১৯৯৯), "কোথায় পাব তারে" (২০০৪), "ডলু নদীর হাওয়া" (২০০৪) প্রভৃতি তার উল্লেখযোগ্য গল্প।
পারাপার
পরবর্তীতে নাম বদলালেও জন্মনাম শহীদুল হক নামেই প্রথম গ্রন্থ পারাপার লিখেছেন তিনি। এ প্রসঙ্গে জহির বলেন, সে সময়ে অন্য শহীদুল হক নামধারী লেখকদের সঙ্গে তার পরিচয়ে ভ্রান্তি সৃষ্টি হচ্ছিল বলে তিনি নাম পরিবর্তন করেন। নাম পরিবর্তন প্রসঙ্গে তিনি জানিয়েছেন, "দেখা গেলো যে, শহীদুল হক নামে লোকে আমাকে চিনতে পারছে না, আমার লেখা ছাপানোর পরেও ভাবছে যে, আমি, আমি না। কারণ, তখন অন্য একজন শহীদুল হক ছিলেন, টাইমসের সম্পাদক, লেখালেখি করতেন, আরেক জন আছেন শহীদুল হক খান। এদের দুই জনের সঙ্গে আমাকে প্রায়ই গুলায়া ফেলা হচ্ছিল। আমি বুঝলাম যে, এরা আমার সমস্যার জন্য নিশ্চয়ই তাদের নিজের নাম বদলাবেন না, আমি অখ্যাত, আমাকেই বদলাইতে হবে। জহিরউদ্দিন আমার দাদার নাম।"
পারাপার শহিদুলের প্রথম গল্পগ্রন্থ, তার মতে যেটির গল্পগুলি অনেকটা প্রথাগত গঠনে লেখা, যার প্রতিটি গল্পে স্বাতন্ত্র্য স্বর-বৈশিষ্ট্য লক্ষ্য করা যায়। কালি ও কলমর এক পর্যালোচনায় রীতি বা কাঠামোগত দিকের বিচার অনুমানে পারাপার আবদুল মান্নান সৈয়দের চলো যাই পরোক্ষে (১৯৭৩) গল্পগ্রন্থের সঙ্গে তুলনা করা হয়েছে। এ গ্রন্থে "পারাপার" শিরোনামে একটি গল্প রয়েছে। যেখানে প্রতীকীর মাধ্যমে শ্রেণিশত্রু নিপাতের দিকে দৃষ্টিপাত করেছেন। তার প্রথম প্রকাশিত গল্প "ভালবাসা" এ গ্রন্থে যুক্ত হয়েছে। এছাড়াও রয়েছে পুরোদস্ত্তর মনস্তাত্ত্বিক গল্প "মাটি ও মানুষের রং"। অন্যান্য গল্পের মধ্যে রয়েছে "তোরাব সেখ", পুরান ঢাকার প্রেক্ষাপট রচিত "ঘেয়ো রোদের প্রার্থনা নিয়ে"।
উপন্যাস
150px|থাম্ব|বাম|[[জীবন ও রাজনৈতিক বাস্তবতা উপন্যাসের ১৯৮৭ সালের সংস্করণের প্রচ্ছদ, যেটির নকশা করেছিলেন শহীদুল জহির।]] জহির সর্বমোট সাতটি উপন্যাস রচনা করেছিলেন। এর মধ্যে ৬টি জীবদ্দশায় এবং ১টি মরণোত্তর প্রকাশিত হয়। যার মধ্যে ২টি জীবদ্দশায় অগ্রন্থিত হিসাবে প্রকাশ পেয়েছিল। ১৯৮৩ সালে পূর্বাণী বোনাস সংখ্যায় উড়াল শিরোনামে তার প্রথম উপন্যাস প্রকাশিত হয়। পরবর্তী বছর ১৯৮৪ সালের ডিটেকটিভ সাময়িকীতে প্রকাশিত হয় দ্বিতীয় উপন্যাস চন্দন বনে। দুটি উপন্যাসই মরণোত্তর শহীদুল জহির উপন্যাসসমগ্র গ্রন্থে সংকলিত হলেও জীবদ্দশায় জহির এগুলি গ্রন্থাকারে প্রকাশ করেননি। ১৯৮৭ সালে তার প্রথম উপন্যাস জীবন ও রাজনৈতিক বাস্তবতা প্রকাশিত হয়। গ্রন্থাকারে প্রকাশিত এটি তার প্রথম উপন্যাস। যার উপজীব্য ছিল ১৯৭১ সালের ২৫ মার্চের রাত। যেখানে তিনি বাংলাদেশের স্বাধীনতা যুদ্ধের প্রেক্ষাপট তুলে এনেছেন। বাংলা কথাসাহিত্যে 'শহীদুল জহিরীয়' ধারা নামে যে স্বতন্ত্র রীতি-পদ্ধতি তিনি যোগ করেছেন উপন্যাসটি সেই স্বতন্ত্র কথাসাহিত্যরীতির অনন্য সৃষ্টি হিসাবে বিবেচিত হয়। বাংলাদেশের স্বাধীনতা যুদ্ধকালীন পাকিস্তান সেনাবাহিনীর তাণ্ডবকাহিনির পাশাপাশি বাঙালি জাতীয়তাবাদী চেতনার দৃশ্যপট এই উপন্যাসে পাওয়া যায়। হাসান আজিজুল হক এটিকে প্রখর পরিণত লেখকের লেখা উপন্যাস বলে মন্তব্য করেছেন। ২০২২ সালে উপন্যাসটি লাইফ অ্যান্ড পলিটিক্যাল রিয়ালিটি: টু নভেলাস শিরোনামে ইংরেজি ভাষায় অনুদিত হয়। ১৯৯৫ সালে দ্বিতীয় উপন্যাস গ্রন্থ সে রাতে পূর্ণিমা ছিল প্রকাশিত হয়। পূর্বে এটি আবিদ আজাদের সম্পাদনায় শিল্পতরু পত্রিকায় প্রকাশিত হয়েছিল। বহুমাত্রিক ব্যঞ্জনা আর বাঙালির জাতিসত্তার আখ্যান এটি। হাসান আজিজুল হক একে "এককথায় একটি চাঁদে-পাওয়া উপন্যাস" বলেছিলেন। এটি পরাবাস্তব উপন্যাস হিসেবেও বিবেচিত হয়েছে।
অনুবাদ ও অন্যান্য
তিনি নিজের কিছু রচনা ইংরেজি ভাষায় অনুবাদ করেছেন। পাশাপাশি ইংরেজি ও বাংলা ভাষা থেকে তিনি কয়েকটি গল্প আনুবাদ করেছিলেন, যেগুলির মধে রয়েছে গুগি ওয়া থিয়োঙ্গো রচিত "ফেরা", হোর্হে লুইস বোর্হেস রচিত "অযোগ্য বন্ধু", চিনুয়া আচেবে রচিত "ঔপনিবেশিক কমিশনার", আর্নেস্ট হেমিংওয়ে রচিত "আ ন্যাচারাল হিস্ট্রি অব দা ডেড" (১৯৩২), এবং সৈয়দ ওয়ালীউল্লাহ রচিত "মুক্তি"।
কয়েকটি বাংলা কবিতা তিনি ইংরেজিতে অনুবাদ করেছেন, যার মধ্যে মোহাম্মদ সাদিক, আলতাফ হোসেন, কামাল চৌধুরীর কবিতা রয়েছে। এছাড়াও তার কিছু অপ্রকাশিত কবিতাও রয়েছে। তার একটি কবিতার একাংশ:
১৯৯৩ সালে লেখা "এই সময়" গল্পের একটি অসমাপ্ত চিত্রনাট্য লিখেছিলেন তিনি, তবে জীব্দদশায় তা অপ্রকাশিত ছিল। পরে সেটি অপ্রকাশিত অগ্রন্থিত শহীদুল জহির (২০১৯) সংকলনে প্রকাশিত হয়। জহিরের কিছু অপ্রকাশিত চিঠি মৃত্যুুর পর বিভিন্ন সংকলন গ্রন্থে প্রকাশিত হয়েছে। সে সকল চিঠি থেকে ব্যক্তি জহিরের অচাঞ্চল্যকর চারিত্রিক বৈশিষ্ট ধরা পরে। কিছু চিঠিতে, বিশেষ করে আমলাতন্ত্রের অভ্যন্তরে কাজ করা স্বত্তেও সে বিষয়ে তার নির্মোহ মূল্যায়ন নজরে আসে।
দেশের বিভিন্ন বিশ্ববিদ্যালয়ে বাংলা ভাষা ও সাহিত্য বিভাগে জহিরের ছোটগল্প কিংবা উপন্যাস অথবা উভয়ই পাঠ্য রয়েছে। তার সাহিত্য উচ্চতর পর্যায়ে গবেষণার বিষয়।
শৈলী
ঐতিহ্যগত নির্মাণশশৈলীর বদলে ভিন্ন আখ্যানে তার গল্প বলার ধরনকে কিছুটা উত্তরকাঠামোবাদী বলা যেতে পারে। প্রচলিত কাঠামো ভাঙতে তিনি কিউবিজম, এবং কিছুক্ষেত্রে বিমূর্তন গঠনরীতি ব্যবহার করেছেন। এই গঠনরীতির কথা উল্লেখ করে জহির বলেছেন, মার্কেজের লেখা পড়ে আমার মনে হয়েছে যে, এখানে চিত্রকল্পের ফর্ম আছে। পিকাসোর গের্নিকা যে ফর্মে আঁকা, এটা হচ্ছে কিউবিক ফর্ম। একটা জিনিস ভেঙে ভেঙে ছড়িয়ে দেওয়া আছে। তো সেই ছবিতে ঘোড়ার মাথা একদিকে, পা একদিকে; বিষয়টা হচ্ছে, ঘোড়াটা বোমার আঘাতে ছিন্নভিন্ন হয়ে গেছে।...আমারও মনে হয়েছে লেখাগুলো যখন যেভাবে খুশি লেখা।
ভাষাগত দিকেও জহির তার স্বকীয়তা বজায় রেখেছিলেন, কেননা পুরান ঢাকার ভাষাকেও তিনি হুবহু ব্যবহার করেননি তার লেখায়। বাংলাদেশের বিভিন্ন অঞ্চলের ভাষাব্যবহারেও তার পারদর্শিতা দেখা যায়। উল্লেখযোগ্যভাবে ডলু নদীর হাওয়া (২০০৩) গল্পে তার চাটগাঁইয়া ভাষার অসামান্য প্রয়োগ। তার গল্পের ভাব-বৈশিষ্ঠ প্রায়শই রাজনীতি-সচেতন। দীর্ঘকাল ধরে পশ্চিমবঙ্গ বা বাংলাদেশের সাহিত্যধারায় যে-ভাষাবিন্যাস নিবিড়ভাবে চলে এসেছে, জহিরের ভাষা তার থেকে ভিন্ন বা স্বতন্ত্র। যদিও কালি ও কলম পত্রিকার এক পর্যালোচনায় তার পারাপার সংকলনের গল্পে ভাষা-ব্যবহারে সৈয়দ ওয়ালীউল্লাহর ভাষা-রীতির সাথে খানিকটা সাদৃশ বলে উল্লেখ করা হয়েছে। যদিও জহিরের নিজস্ব ভাষাবৈশিষ্ট্যের সঙ্গে তার সমসাময়িক কোনো সাহিত্যিকদের সাথে সাদৃশ নেই।
রাজনৈতিক মতাদর্শ
শহীদুল জহিরের রাজনৈতিক দর্শন জটিল। তিনি বাঙালি জাতীয়তাবাদের সমর্থন করতেন। ঢাকা কলেজ ও ঢাকা বিশ্ববিদ্যালয়ে পড়াকালীন ছাত্র ইউনিয়নের রাজনীতিতে যুক্ত ছিলেন তিনি। ১৯৮৫ সালে প্রকাশিত পারাপার গ্রন্থের একাধিক গল্পে তার প্রথম জীবনের রাজনৈতিক ও সামাজিক চিন্তাভাবনার ছাপ উঠে এসেছে। পারাপার-এর গল্পগুলিতে মার্কসীয় দর্শনের প্রভাব স্পষ্ট। তার অধিকাংশ লেখায় রয়েছে মুক্তিযুদ্ধের বয়ান। মুক্তিযুদ্ধ প্রসঙ্গে তার গল্প "মহল্লায় বান্দর, আব্দুল হালিমের মা এবং আমরা" (২০০৪) এবং জীবন ও রাজনৈতিক বাস্তবতা (১৯৮৭) উপন্যাস উল্লেখযোগ্য। বিষেশত জিঞ্জিরা গণহত্যার বিষয় তার বিভিন্ন লেখায় বারবার পাওয়া যায়। তিনি এ প্রসঙ্গে বলেন, ''জিঞ্জিরার ম্যাসাকারের কথা আমি ভুলতে পারি না। আমার লেখায় বারবার জিঞ্জিরার কথা আসে।"
সমালোচনা
১৯৮৫ সালে মাওলা ব্রাদার্স থেকে প্রকাশিত জহিরের অভিষেক গল্প সংকলন পারাপার-এর অধিকাংশ গল্পের কাঠামোগত দিক বিচারে অনেকটা আবদুল মান্নান সৈয়দের ১৯৭৩ সালে প্রকাশিত চলো যাই পরোক্ষে গল্পগ্রন্থের সঙ্গে মিল থাকলেও জহির এতে ভিন্ন মাত্রা যোগ করেছেন। তার ২০০৪ সালে প্রকাশিত ডলু নদীর হাওয়া ও অন্যান্য গল্প সম্পর্কে আবদুল মান্নান সৈয়দ মন্তব্য করেন: "ওয়ালীউল্লাহর প্রত্যক্ষে-পরোক্ষে উপস্থিতি সত্বেও শহীদুল জহির নতুন কিছু করেছেন। এখানেই তার স্বকীয় কৃতিত্ব"। জহিরের গদ্যে সৈয়দ শামসুল হকের প্রভাবও লক্ষ্য করা যায়। এছাড়াও কমলকুমার মজুমদার, জেমস জয়েস ও আখতারুজ্জামান ইলিয়াসের প্রভাবও লক্ষনীয়। জহির সম্পর্কে মূল্যায়ন করতে কবি ও সাহিত্য-গবেষক আবদুল মান্নান সৈয়দ বলেন, "অনেকেই সৈয়দ ওয়ালীঊল্লাহর ধারাবাহিকতায় পুষ্ট ও বর্ধিত। এদের মধ্যে সবচেয়ে যার লেখা আমাকে বিস্মিত ও আশান্বিত করেছিল তিনি হচ্ছেন শহীদুল জহির।"
সৃষ্টিকর্ম
শহীদুল জহীরের জীবদ্দশায় তিনটি উপন্যাস ও তিনটি গল্পসংগ্রহ এবং দুইটি সংকলন প্রকাশিত হয়েছে। তার মৃত্যুর পরবর্তী বছর ২০০৯ সালে সর্বশেষ উপন্যাস প্রকাশিত হয়। জীবদ্দশায় প্রকাশিত তিনটি গল্পসংগ্রহে সর্বমোট ১৯টি গল্প রয়েছে, যেগুলি ১৯৭৪ থেকে ২০০৩ সালের মধ্যে রচিত। এর মধ্যে পুরান ঢাকার প্রেক্ষাপটে ১৯৯৫ সালে রচিত "আমাদের কুটির শিল্পের ইতিহাস" গল্পটি জহিরের ডুমুরখেকো মানুষ ও অন্যান্য গল্প (১৯৯৯) এবং ডলু নদীর হাওয়া ও অন্যান্য গল্প (২০০৪) গল্পসংগ্রহে প্রকাশিত হয়েছে। এছাড়াও মৃত্যুর পর একাধিক সংকলন গ্রন্থে সর্বমোট সাতটি অপ্রকাশিত ও অগ্রন্থিত গল্প প্রকাশিত হয়েছে।
সৃষ্টিকর্মের অভিযোজন
মূল গল্পের রচয়িতা হিসাবে:
অভিযোজন
এছারাও "ভালবাসা" গল্প নিয়ে রেদওয়ান রনির নির্দেশনা ও ইকবাল হোসাইন চৌধুরীর নাট্যরূপে নির্মিত হয়েছে টেলিভিশন নাটক ফুল। ১৯৯১ সালে রচিত "আগারগাঁও কলোনিতে নয়নতারা ফুল কেন নেই" গল্প থেকে ২০১২ সালে টেলিভিশন নাটক নির্মাণ করেছেন জাহিন জামাল, যেটি চ্যানেল নাইনে প্রচারিত হয়েছিল। গল্পটি ১৯৯৯ সালের ডুমুরখেকো মানুষ ও অন্যান্য গল্প সংকলনে প্রকাশিত হয়েছে। জহিরের ডলু নদীর হাওয়া ও অন্যান্য গল্প বইয়ে সংকলিত, ১৯৯৯ সালে রচিত "কোথায় পাব তারে" গল্প অবলম্বনে দুটি নাটক নির্মিত হয়েছে। একটি দীপংকর দীপন পরিচালিত টেলিভিশন নাটক, যেটির চিত্রনাট্য রচনা করেছেন সারা জাকের। অন্যটি রচনা এবং পরিচালনা করেছেন মোস্তফা সরয়ার ফারুকী। এছাড়াও কাঁটা গল্প অবলম্বনে ২০১০ সালে একটি টেলিভিশন চলচ্চিত্র পরিচালনা করেছেন অনিমেষ আইচ।
১৯৯২ সালে রচিত "কাঠুরে ও দাঁড়কাক" গল্প থেকে দেশ নাট্যদল "জন্মে জন্মান্তর" নামে মঞ্চনাটকও প্রযোজনা করেছে। এছাড়াও তার ১৯৯৫ সালের সে রাতে পূর্ণিমা ছিল উপন্যাস থেকে রেজা আরিফের নির্দেশনায় একই শিরোনামে ২০১৩ সালে মঞ্চনাটক প্রযোজনা করেছে নাট্যদল আরশীনগর। জহিরের জীবন ও রাজনৈতিক বাস্তবতা (১৯৮৭) উপন্যাস ভিত্তিক একই শিরোনামে ২০১৯ সালে সৈয়দ জামিল আহমেদ একটি মঞ্চ নাটকের নির্দেশনা দেন। ২০২২ সালে "কোথায় পাব তারে" গল্প অবলম্বনে মো. আশরাফুল ইসলামের নাট্যরূপ ও নির্দেশনায় একই শিরোনামে একটি মঞ্চ নাটক পরিবেশিত হয়।
স্বাদুপানির মাছ
স্বাদুপানির মাছ বা মিঠা পানির মাছ (Freshwater fish) হচ্ছে সেই ধরনের মাছ যাদের জীবনের কিছু বা সব সময় স্বাদু পানি যেমন, নদী বা হ্রদে বাস করে যেগুলোর লবণাক্ততা ১.০৫% এর কম। এই পরিবেশ, নানাভাবে সামুদ্রিক অবস্থার থেকে পৃথক, সবচেয়ে সুস্পষ্ট পার্থক্য হচ্ছে লবণাক্ততার মাত্রার মধ্যে পার্থক্য। স্বাদু জলে বেঁচে থাকার জন্য, মাছ শারীরবৃত্তীয় অভিযোজনের একটি পরিসীমা প্রয়োজন।
সব পরিচিত মাছের প্রজাতির ৪১.২৪% স্বাদুপানিতে পাওয়া যায়। এটি প্রাথমিকভাবে সম্ভব হয় বিক্ষিপ্ত আবাসস্থলের দ্রুত প্রজাত্যায়নের কারণে।. যখন পুকুর ও হ্রদের সঙ্গে কাজের প্রয়োজন পড়ে, দ্বীপ জৈব-ভূগোল অধ্যয়নরত হিসাবে প্রজাত্যায়নের একই মৌলিক মডেল ব্যবহার করা হতে পারে।
বাংলাদেশ
জাতিসংঘের খাদ্য ও কৃষি সংস্থা প্রকাশিত বিশ্বের সামগ্রিক মৎস্যসম্পদবিষয়ক প্রতিবেদন ২০২২ অনুযায়ী বিশ্বে সামগ্রিকভাবে স্বাদুপানির মাছ উৎপাদনে বাংলাদেশর অবস্থান তৃতীয়।  প্রথম ভারত, দ্বিতীয় চীন। বিশ্বে স্বাদুপানির মাছের ১১ শতাংশ বাংলাদেশে উৎপাদিত হচ্ছে, যার মোট পরিমাণ প্রায় ১৩ লাখ টন। স্বাদুপানির পাখনাযুক্ত মাছ (ফিনফিশ) উৎপাদনে বাংলাদেশর অবস্থান বিশ্বে দ্বিতীয়। এসব মাছের মধ্যে ইলিশও রয়েছে। ইলিশ মাছ উৎপাদনে বাংলাদেশ বিশ্বে ১ নম্বর অবস্থানে রয়েছে। পাখনাযুক্ত অন্য প্রধান সাতটি মাছ হচ্ছে রুই, কাতলা, পাঙাশ, তেলাপিয়া, গ্রাসকার্প ও সিলভার কার্প। বিশ্বজুড়ে চাষের ক্ষেত্রে এই সাত মাছকে সবচেয়ে বেশি গুরুত্ব দেওয়া হয়। দেশে ২৬০ প্রজাতির স্বাদুপানির মাছ রয়েছে। এর মধ্যে মাত্র ৩০টি প্রজাতির চাষ বেশি হচ্ছে।
স্টার ওয়ার্স: দ্য ফোর্স অ্যাওয়েকেন্স
স্টার ওয়ার্স: দ্য ফোর্স অ্যাওয়েকেন্স একটি ২০১৫ সালে নির্মিত মার্কিন মহাকাব্যিক কল্প-বৈজ্ঞানিক চলচ্চিত্র। এটি স্টার ওয়ার্স চলচ্চিত্র সিরিজের সপ্তম চলচ্চিত্র। এটি পরিচালনা, চিত্রনাট্য রচনা এবং সহ-প্রযোজনা করেন জে. জে. অ্যাব্রামস। চলচ্চিত্রটিতে অভিনয় করেন হ্যারিসন ফোর্ড, মার্ক হামিল, ক্যারি ফিশার, অ্যাডাম ড্রাইভার, ডেইজি রিডলি, জন বোয়েগা, অস্কার আইজ্যাক এবং ডমনাল গ্লিসন। চলচ্চিত্রটি রিটার্ন অব দ্য জেডাই (১৯৮৩) এর ৩০ বছর পরের প্রেক্ষাপট নিয়ে আবর্তিত। চলচ্চিত্রে রে, ফিন এবং পো ড্যামেরনকে গ্যালাকটিক সম্রাজ্যের উত্তরসুরি ফার্স্ট অর্ডার এবং এর নেতা কাইলো রেন এর বিরুদ্ধে লড়াই করতে দেখা যায়।
প্লট
গ্যালাক্টিক গৃহযুদ্ধের ৩০ বছর পর গ্যালাক্টিক সম্রাজ্যের উত্তরসুরী 'ফার্স্ট অর্ডার', নিউ রিপাবলিককে ক্ষমতা থেকে অপসারন করে নিজেদেরকে গ্যালাক্সির ক্ষমতায় অধিস্টিত করতে চায়।
নিউ রিপাবলিক মুখি সামরিক সংস্থা 'রেসিস্টেন্স' এর প্রধান জেনারেল লেয়া অরগানা তার বিশ্বস্ত কর্মচারী ক্যাপ্টেন পো ড্যামেরন কে  'জাক্কু ' নামক গ্রহে পাঠান একটি ম্যাপ সংগ্রহ করার জন্য, যেখানে লেয়ার ভাই জেডাই মাস্টার লুক স্কাইওয়াকারের ঠিকানা উল্লেখ আছে। কিন্তু দুরভাগ্য বশত পো রেসিস্টেন্সের শত্রু, ফাস্ট অর্ডারের নেতা কাইলো রেন এর হাতে ধরা পরেন। কিন্তু এর আগে তিনি ম্যাপ টি তার ড্রয়েড, বি বি ৮ এর কাছে আমানত রেখে দেন। বি বি ৮ দুরঘটনা স্থল থেকে দূরে সরে আসলে ম্যাপ টি কাইলো রেন এর হাতে যাওয়া থেকে বেঁচে যায়। কিন্তু পো কে কাইলো বন্ধি করে এবং ম্যাপের কথা জিজ্ঞেশ করে। তবে, পো তা বলতে অস্বীকৃতি জানায়। বি বি ৮ কি পারবে ম্যাপ টিকে সঠিক হাতে তুলে দিতে?
মিসরাত জাহান মৌসুমী
মোসাম্মাত মিসরাত জাহান মৌসুমী (জন্ম: ৮ জুন ২০০১) একজন বাংলাদেশী পেশাদার মহিলা ফুটবলার, যিনি বাংলাদেশ মহিলা ফুটবল লীগ ক্লাব বসুন্ধরা কিংস মহিলা এবং বাংলাদেশ জাতীয় মহিলা ফুটবল দল উভয়ের হয়ে মিডফিল্ডার হিসাবে খেলেন। বর্তমানে তিনি বাংলাদেশ অনূর্ধ্ব-১৯ দলের অধিনায়কত্ব করছেন, যা ২০১৮ সাফ অনূর্ধ্ব-১৮ মহিলা চ্যাম্পিয়নশিপ জিতেছে। তিনি ২০১৫ সালে নেপালে অনুষ্ঠিত এএফসি অনূর্ধ্ব-১৪ গার্লস রিজিওনাল চ্যাম্পিয়ানশিপ(দক্ষিণ ও মধ্যএশিয়া) বিজয়ী দলের সদস্য ছিলেন। তিনি বাংলাদেশের ঢাকায় অনুষ্ঠিত ২০১৭ এএফসি নারী চ্যাম্পিয়ানশিপ কোয়ালিফিকেশনে গ্রুপ সি'র পাঁচটি ম্যাচের সবগুলোতেই খেলেছেন।
প্রারম্ভিক জীবন
মিসরাত জাহান মৌসুমী ২০০১ সালের ৮ ই জুন রংপুরের পালিছড়ায় জন্মগ্রহণ করেন।
খেলোয়াড়ি জীবন
মৌসুমী তার খেলোয়াড়ি জীবনে সর্বপ্রথম ২০১১ সালে প্রথম পালিছড়া প্রাথমিক বিদ্যালয়ের হয়ে বঙ্গমাতা শেখ ফজিলাতুন্নেসা মুজিব গোল্ড কাপ ফুটবল টুর্নামেন্টে অংশগ্রহণ করেন। পালিছড়া প্রাথমিক সরকারের জন্য খেলেন এবং তারা সে বছর রানার আপ হয়েছিল। তিনি ২০১২ বঙ্গমাতা শেখ ফজিলাতুন্নেছা মুজিব গোল্ডকাপ ফুটবল টুর্নামেন্টেও খেলেছিলেন যেখানে তারা চ্যাম্পিয়ন হয়েছিল। তারপরে, তিনি বাংলাদেশ অনূর্ধ্ব-১৪ দলের জন্য নির্বাচিত হয়েছিলেন।
২০২০–বর্তমান: ঐতিহাসিক লীগের সাফল্য
বসুন্ধরা কিংস ২০২০ সালের জানুয়ারির মাঝামাঝি সময়ে মিসরাত জাহান মৌসুমীকে স্বাক্ষরের ঘোষণা দিয়েছিল, যিনি মিডফিল্ডার হিসাবে বাংলাদেশের মহিলা জাতীয় ফুটবল দলের হয়ে খেলেন এবং বর্তমানে তিনি বাংলাদেশ অনূর্ধ্ব-১৯ দলের অধিনায়কত্ব করছেন। তার জন্য, দেশে বা বিদেশে যে কোনও লিগে খেলার এই প্রথম অভিজ্ঞতা। তিনি ২০২০ সালের ২২ ফেব্রুয়ারিতে ২০২০ বাংলাদেশ মহিলা ফুটবল লীগে বেগম আনোয়ারা স্পোর্টিং ক্লাবের বিপক্ষে প্রথম একাদশ খেলোয়াড় হিসাবে আত্মপ্রকাশ করেছিলেন। তিনি ৪০ তম মিনিটে লীগে তার প্রথম গোলটি করেন এবং এক মিনিট পরে ম্যাচের প্রথমার্ধের ৪১ তম মিনিটে দ্বিতীয় গোলটি করেন, তারা সেই ম্যাচটি ১২-০ ব্যবধানে জিতেছিল।. তবে, ২০২০ সালের ১৬ মার্চ, বাংলাদেশ ফুটবল ফেডারেশন কোভিড-১৯ এর কারণে সমস্ত বাংলাদেশ প্রিমিয়ার লিগ এবং মহিলা ফুটবল লিগের ম্যাচগুলি ৩১ মার্চ পর্যন্ত স্থগিত করেছে, লীগটি আবার শুরু না হওয়া পর্যন্ত তিনি তার পরিবারের সাথে বাড়িতে ছিলেন। লীগটি আবার পুনরায় শুরু হওয়ার পরে, ২০২০ সালের ২৪ নভেম্বর, তিনি এমকে গ্যালাক্টিকো সিলেটের বিপক্ষে ম্যাচের ৫ম মিনিট এবং ১৮ তম মিনিটে দুটি গোল করেছিলেন। তিনি সাধারণত মিডফিল্ডার হিসাবে খেলেন, তবে তিনি ২০২০ মৌসুমে দলের হয়ে মাঝে মধ্যে উইঙ্গার হিসাবেও খেলেছে। তিনি ২০২০ বাংলাদেশ মহিলা ফুটবল লীগের সবকটি ম্যাচ খেলেছিলেন। ছয় বছর পর অনুষ্ঠিত বাংলাদেশ মহিলা ফুটবল লিগের বহুল প্রতীক্ষিত ২০২০ মৌসুমে তারা অপরাজিত চ্যাম্পিয়ন হয়েছিল।